কলকাতায় জোরালো ভূমিকম্প, রিখটার স্কেলে কম্পনের মাত্রা ৫.৩

কলকাতা: কলকাতায় (Kolkata) জোরালো ভূমিকম্প (Earthquake) । মঙ্গলবার ভোরে কেঁপে ওঠে কলকাতা সহ তার পার্শ্ববর্তী অঞ্চল। উপকূলের জেলাগুলিতেও মৃদু কম্পন অনুভূত হয়েছে।

বঙ্গোপসাগরে (Bay of Bengal) এই ভূমিকম্পর উৎস বলে জানা গেছে। রিখটার স্কেলে (Richter scale) মাত্রা কম্পনের মাত্রা ৫.৩। এদিন সকাল ৬:১০ মিনিটে এই ভূমিকম্প হয়।

কলকাতা দমদম ডায়মন্ড হারবার সহ উত্তর চব্বিশ পরগনা পূর্ব মেদিনীপুরের হলদিয়া সহ উপকূলের বিস্তীর্ণ এলাকায় কম্পন অনুভূত। কম্পন অনুভূত হয়েছে ওড়িশার উপকূলের বিভিন্ন এলাকাতে। কয়েক সেকেন্ড স্থায়ী হয় এই কম্পন।

আরও পড়ুন: শিবরাত্রিতে ব্লু লাইনে চলবে কম মেট্রো

ন্যাশনাল সেন্টার ফর সিসমোলজির (National Center for Seismology) তথ্য অনুসারে, রিখটার স্কেলে এর মাত্রা ছিল ৫.৩। বঙ্গোপসাগরে (Bay of Bengal) সমুদ্রপৃষ্ঠ থেকে ৯১ কিলোমিটার গভীরে এই কম্পনের উৎস। উৎসস্থল ছিল ওড়িশার (Orissa) পারাদ্বীপ (paradip) থেকে প্রায় ২২০ কিলোমিটার দূরে। দক্ষিণবঙ্গের বিভিন্ন জেলার পাশাপাশি এই কম্পন অনুভূত হয়েছে বাংলাদেশ এবং ওড়িশাতেও।

বেশ কয়েকদিন আগেই দিল্লিতে ভূমিকম্প হয়, তার পরেই এদিন সকালে কেঁপে উঠল তিলোত্তমা। গতকালই উত্তর প্রদেশের গাজিয়াবাদ ও হিমাচল প্রদেশের মান্ডি এলাকায় ভূমিকম্প অনুভূত হয়েছে।